சிறையின் அறைக்குள் தாராளமாக டி.வி.டி. ப்ளேயர் போட்டு சினிமாவும் பார்க்கலாம். ஆனால், சொந்த டி.வி.டி. கூடாது என்பது எல்லா சிறைகளிலும் எழுதப்படாத ஆணையாம். இன்றைய நிலவரப்படி ஒவ்வொரு மத்திய சிறையிலும் 20 முதல் 50 டி.வி.டி. ப்ளேயர்கள் இருக்கின்றன. ஒரு நாள் வாடகை 500 ரூபாய். டி.வி.டி. ப்ளேயரை விட டி.வி.டி-களின் விலைதான் அதிகம். பழைய படத்துக்கு 250 முதல் 500 வரை ஓர் இரவு (அண்ணாவின் 'ஓர் இரவு’ படம் அல்ல!) வாடகை. புதுப் படங்களுக்கு 1,000 ரூபாய். கில்மா படங்களுக்கு வாடகை 3,000 ரூபாய். சிறைக்குள் கில்மா வகையறா டி.வி.டி-களுக்குத்தான் டிமாண்டு!